בכתב יד. מסמך צוואה שנערך על ידי המצווה, ובו מצוין תאריך, והוא נושא את חתימת המצווה (הכל בכתב ידו, לא בהדפסה או באמצעות אחר).
צוואה בעדים. מסמך צוואה, הכולל (1) תאריך; (2) חתימת המצווה; (3) חתימה של שני עדים המצהירים שהמצווה הצהיר וחתם כאמור בצוואה, לאחר שהבין והסכים לתוכנה.
צוואה בפני רשות.  המצווה אומר בעל פה דברי הצוואה בעל-פה בפני שופט, רשם של בית משפט או רשם לעניני ירושה, או בפני חבר של בית דין דתי. אפשרי גם באמצעות הגשת מסמך הכולל את דברי הצוואה לשופט, רשם או חבר בית דין דתי כאמור. אפשרות נוספת היא אישור הצוואה בפני נוטריון.
צוואה בעל-פה או צוואת "שכיב מרע". אדם ש"רואה עצמו, בנסיבות המצדיקות זאת, מול פני המוות" (סעיף 23(א) לחוק) רשאי להצהיר בעל פה את דברי הצוואה בפני שני עדים.